Ichthyosaur: ব্রিটেনে খোঁজ মিলেছে ১৮ কোটি বছর আগেকার অতিকায় সরীসৃপের জীবাশ্ম

লন্ডন: ব্রিটিশ যুক্তরাজ্যের ছোট এক কাউন্টিতে বিশাল এক আবিষ্কারের সাক্ষী মানবসভ্যতা। জুরাসিক যুগের (Jurassic Era) এক বিশালাকায় সামুদ্রিক জীবের (Sea Creature) জীবাশ্ম আবিষ্কার করেছেন জীবাশ্মবিদ অর্থাৎ প্যালিয়েন্টোলজিস্টরা (Paleontologists)। লেস্টারশায়ার অ্যান্ড রাটল্যান্ড ওয়াইল্ডলাইফ ট্রাস্ট (Leicestershire and Rutland Wildlife Trust) তরফে জানানো হয়েছে, জীবাশ্মটি খুব ভালোভাবে সংরক্ষিত (Well-Preserved) অবস্থায় ছিল। প্যালিয়েন্টোলজিক্যাল (Palaeontological) আবিষ্কারের ইতিহাসে সেরা খোঁজ বলা হচ্ছে এটিকে।

আরও পড়ুন: EPL: দুরন্ত র‍্যাশফোর্ড, জয় দিয়ে শুরু হল ম্যান ইউয়ের রোনাল্ডো পরবর্তী যুগ

জুরাসিক যুগের সামুদ্রিক জীবের যে জীবাশ্মটির কথা বলা হচ্ছে, তা হল অতিকায় এক সি ড্রাগন (Sea Dragon)-এর। ২০২১ সালে মধ্য ইংল্যান্ডের রাটল্যান্ড ওয়াটার নেচার রিজার্ভ (Rutland Water Nature Reserve)-এ প্রথমবার এর খোঁজ মেলে। ওয়াটার কনজার্ভেশন টিম ফর দ্য ট্রাস্ট (Water Conservation Team for the Trust)-এর এক কর্মী জো ডেভিস (Joe Davis) রুটিন ড্রেইনিং প্রসিডিউরের সময় এই জীবাশ্মটি খুঁজে পান। প্রথমে তিনি ভেবেছিলেন, এটা হয়ত কোনও মাটির পাইপ (Clay Pipe) হবে, যা মাটি ফুঁড়ে বেরিয়ে আছে। কিন্তু তিনি আশ্চর্য হন প্রথম দর্শনেই। কারণ, সেটা দেখেই তাঁর মনে হয়েছিল কোনও জৈব (Organic) জিনিস সেটি। তিনি তাঁর সহকর্মীদের ডেকে দেখান ওই জিনিসটি। তাঁরা দেখেই বুঝেছিলেন, ওটা কোনও জীবের মেরুদণ্ড (Vertebra) হবে। মেরুদণ্ডের শেষে যেটা উঠে আছে, তা চোয়ালের হাড় (Jaw Bone)। ডেভিস নিজের অভিজ্ঞতা শেয়ার করতে গিয়ে বলেছেন, “আমরা প্রথমে বিশ্বাসই করতে পারিনি। এই খোঁজটা অসাধারণ এবং কেরিয়ারের বাস্তবিক হাইলাইট। এই আবিষ্কার থেকে শিখে দারুন লাগল। একসময় সমুদ্রে এরকম একটা জীব সাঁতরে বেড়াত।”

জীবাশ্মটি গত অগস্ট ও সেপ্টেম্বরে খুঁড়ে বের করা হয়। তারপরই চিহ্নিত হয় যে সেটি ইচথাইসর (Ichthyosaur)-এর। ইচথাইসর হল একটি সামুদ্রিক সরীসৃপ জীব (Sea Reptiles) এবং দেখতে অনেকটা ডলফিনের (Dolphin) মতো। প্রায় ৩৩ ফুট লম্বা আয়তনের জীবাশ্মটি প্রায় ১৮০ মিলিয়ন (১৮ কোটি) বছর আগেকার। মাথার খুলিটি সাড়ে ছয় ফুট লম্বা। এই গবেষণায় সাহায্য করা ইচথাইসর বিশেষজ্ঞ ডিন লোমাক্স (Ichthyosaur Expert Dean Lomax) বলেছেন, ব্রিটেনে (Britain) আবিষ্কার হওয়া জীবাশ্মটি এখনও পর্যন্ত উদ্ধার হওয়া দীর্ঘতম ইচথাইসরের কঙ্কাল।

I’m absolutely thrilled to reveal the largest ichthyosaur skeleton EVER discovered in Britain!

It was an honour to lead the excavation and unearth this incredible Jurassic GIANT from its ancient rocky tomb in Rutland! Found by Joe Davis @RutlandWaterNR #RutlandSeaDragon pic.twitter.com/dfTTXT9zwu

— Dr Dean Lomax (@Dean_R_Lomax) January 10, 2022

এই ধরণের জীব ট্রায়াসিক যুগে (Triassic Period) পৃথিবীতে বাস করত ২৫০ মিলিয়ন (২৫ কোটি) বছর আগে। ইচথাইসররা কিন্তু সাঁতারকাটা ডাইনোসর (Swimming Dinosaurs) নয়। উদ্ধার হওয়া সি ড্রাগনের কঙ্কালিটকে রাটল্যান্ড ইচথাইসর বা রাটল্যান্ড সি ড্রাগন (Rutland Ichthyosaur or the Rutland Sea Dragon) বলা হচ্ছে। বিগত ২০০ বছর ধরে এই ধরনের জীবের জীবাশ্মের অনুসন্ধান চলছে। কিন্তু সি ড্রাগনের সম্পূর্ণ কঙ্কাল এবারই প্রথম পাওয়া গেল। এই কারণেই এই খোঁজ এতটা গুরুত্বপূর্ণ হয়ে উঠেছে।