হাসপাতালে ভর্তি ব্রিটেনের রাজকুমারী কেট মিডলটন, কী হয়েছে?

লন্ডন : হাসপাতালে ভর্তি করতে হল ব্রিটেনের রাজকুমারী কেট মিডলটনকে। শুধু তাই নয় ১৪ দিন তাঁকে হাসপাতালে থাকতে হবে বলে জানিয়েছে বাকিংহাম প্যালেস।

কিন্তু কী হয়েছে রাজকুমারীর?

এ বিষয়ে স্পষ্ট করে কিছু জানায়নি বাকিংহাম প্যালেস। শুধু জানা গিয়েছে, কেটের এই অস্ত্রোপচার পূর্বপরিকল্পিত। আগে থেকেই এই অস্ত্রোপচারের ব্যাপারে চিকিৎসকের পরামর্শ নিচ্ছিলেন রাজকুমারী কেট। শুধু জানা গিয়েছে, অস্ত্রোপচার করতে হয়েছে রাজকুমারীর পেটের অংশে। আর অস্ত্রোপচার সফল হয়েছে।

আরও পড়ুন, অপরাজিত ১২১, কোহলিকে টপকে জোড়া রেকর্ড ‘হিটম্যান’ রোহিতের

চিকিৎসকরা কী জানিয়েছেন?

চিকিৎসকেরা জানিয়েছেন, রাজকুমারীকে আপাতত অন্তত ১০ দিনের জন্য পর্যবেক্ষণে রাখতে হতে পারে। তবে কেটের শারীরিক পরিস্থিতি অনুযায়ী তাঁর হাসপাতালে রাখার সময় বাড়িয়ে ১৪ দিনও করা হতে পারে।

উল্লেখ্য, মঙ্গলবার লন্ডন ক্লিনিকে ভর্তি করা হয় কেটকে। তার পর থেকে ক্লিনিকের বাইরে দেখা যায় কড়া প্রহরা। আর রাজকুমারীর স্বাস্থ্য নিয়ে যে গুঞ্জন শোনা যাচ্ছিল, সে বিষয়ে আন্তর্জাতিক সংবাদ মাধ্যম সূত্রে জানা গিয়েছে, ক্যানসার হয়নি কেটের।

আরও অন্য খবর দেখুন